FSMART:ชูเป็นหุ้น Growth stockอัพราคาเป้าหมายใหม่เป็น 22 บาท
FSMART:ชูเป็นหุ้น Growth stock อัพราคาเป้าหมายใหม่เป็น 22 บาท
14 ธ.ค. 2559

บล.ฟินันเซีย ไซรัส ระบุในบทวิเคราะห์วันนี้(14 ธ.ค.) ว่า บริษัท ฟอร์ท สมาร์ท เซอร์วิส จำกัด (มหาชน) หรือ FSMART ปรับราคาพื้นฐานขึ้นเป็น 22 บาทจากเดิม 19.50 บาท หลังปรับกำไรปีนี้ขึ้นเป็นเติบโต 50% และปรับกำไรปี 60-61 ขึ้น 10-14% เป็นโตเฉลี่ย 33% ต่อปี
จากความเป็นผู้นำในธุรกิจเติมเงินมือถือผ่านตู้บุญเติม และได้อานิสงส์จากการที่ร้าน 7-11 ไม่ขายบัตร/สลิปเติมเงินมือถือของ AIS ตั้งแต่ ต.ค. ที่ผ่านมา ทำให้ลูกค้ามาเติมเงินผ่านตู้บุญเติมแทน แม้ ปี 60 PE ที่ 27 เท่า จะสูงไม่แพ้หุ้นกลุ่มค้าปลีก แต่ FSMART เป็น Growth stock ที่กำไรโตสูงเฉลี่ยปีละ 77% นับตั้งแต่เข้าตลาดฯในช่วง 2 ปีที่ผ่านมาและยังไม่หยุดเติบโต PEG คิดเป็นเพียง 0.7 เท่า เรายังคงชอบและแนะนำซื้อ